**Toimihenkilöiden lakko**

**Pron ilmoittama lakko on alkanut / alkaa keskiviikkona 1.2.2023 kello 00.00 ja päättyy 3.2.2023 klo 24.00.**

**Tämä työpaikka on lakossa.**

Lakko koskee kaikkea toimihenkilötyötä riippumatta siitä, tehdäänkö työ toimipaikalla tai etänä. Myöskään muissa henkilöstöryhmissä työskentelevät eivät saa tehdä lakon alaista työtä.

**Haetaan yhdessä reilut palkankorotukset!**

Viime vuosina Suomessa on toteutettu maltillisia sopimuskorotuksia, jotka ovat parantaneet yritysten kustannuskilpailukykyä. Teknologiateollisuuden yritysten tilauskanta ja tulokset ovat olleet pitkään hyvällä tasolla ja yrityksissä on palkanmaksuvaraa. Voimakas hintojen nousu kurittaa palkansaajia. Nyt on työnantajien vuoro huolehtia tuloksentekijöistä maksamalla toimihenkilöille heille kuuluvat kunnolliset palkankorotukset!

Lakolla painostetaan työnantajaliittoa sopimaan Pron kanssa reilusta yleiskorotuksesta, jolla kaikkien toimihenkilöiden ansiokehitys turvataan.

Pro maksaa jäsenilleen lakkoavustusta, joka on suuruudelta 100 euroa / työvuoro. Avustus on veronalaista tuloa, josta Pro tekee ennakkopidätyksen. Edellytyksenä avustuksen saamiselle on, että olet ollut Pron jäsen lakkovaroituksen jättöhetkellä.